सआदत अस्पताल:36 में से 21 डॉक्टर छुट्टी पर
डॉक्टरोंकी लेट-लतीफी को लेकर गुरुवार को ही सआदत अस्पताल का निरीक्षण करने आए चिकित्सा विभाग के एडिशन डायरेक्टर नीरज के पवन ने कार्रवाई की कड़ी चेतावनी दी थी, लेकिन इस चेतावनी से सुधार तो हुआ नहीं बल्कि दूसरे दिन शुक्रवार को ही 36 डॉक्टरों में 21 अवकाश पर चले गए। इसके चलते मरीजों को परेशानी हुई। आउटडोर में कई समय तक डॉक्टर नहीं मिले। इस अव्यवस्था को लेकर सआदत अस्पताल पहुंचे भाजपा के शहर महामंत्री दुर्गेश गुप्ता ने इसकी शिकायत सीधे ही नीरज के पवन एडीएम से की।
जिले के सबसे बडे़ 200 बेड के सआदत अस्पताल में डॉक्टरों के 52 पद स्वीकृत हैं। इसके मुकाबले 36 डॉक्टर कार्यरत हैं। इनसे ही अस्पताल प्रबंधन मरीजों को जैसे-तैसे व्यवस्था बनाकर चिकित्सा सेवा दे रहा है, लेकिन तीमारदार मरीज अधिकाशंतः: इस सेवा से संतुष्ट नजर आते हैं। कभी डॉक्टरों की कमी तो कभी डॉक्टरों की लेट-लतीफी की शिकायत आए-दिन प्रशासन से लेकर मंत्री, विभाग के डायरेक्टर आदि को करते रहते है, लेकिन अपेक्षाकृत सुधार नहीं पा रहा है। इसका ताजा उदाहरण शुक्रवार को देखने को मिला। गुरुवार को मेडिकल विभाग के एडिशन डायरेक्टर नीरज के पवन कोटा जाते समय सआदत अस्पताल का निरीक्षण किया था। उसमें मरीजों तीमारदारों ने डॉक्टरों की लेट-लतीफी की शिकायत की थी। इससे नाराज पवन पीएमओ को स्पष्ट निर्देश दिए थे कि डॉक्टर की इस लापरवाही पर लगाम लगाए। वरना अब मुझे शिकायत मिली और उसका सत्यापन करवाने पर लेट आने वाले डॉक्टर को नोटिस देने के बजाय सीधे ही सस्पेंड कर दूंगा। इसको लेकर मरीजों को लगा था कि अब ऐसे डॉक्टरों पर लगाम लगेगी, लेकिन इसका असर पॉजीटिव दिखाई देने के बजाय चेतावनी के दूसरे दिन शुक्रवार को ही नेगेटिव दिखाई। शुक्रवार को अस्पताल पहुंचे भाजपा मंडल महामंत्री दुर्गेश गुप्ता को आउटडोर कक्ष में डॉक्टर बैठे दिखाई नहीं दिए। इस पर उन्होंने पीएमओ से शिकायत की तो कुछ देर बाद डॉक्टर आए। बाद में पता किया तो सामने आया कि 36 में से 21 डॉक्टर अवकाश पर है। इसे मरीजों के अहित में बताते हुए गुप्ता ने मौके पर से ही एनएचएम के एडिशन डायरेक्टर नीरज के पवन एडीएम को शिकायत की।
टोंक . ओपीडीसे डॉक्टर नदारद।
कार्रवाई होगी
^मुझे इस मामले की जानकारी मिल चुकी है। जांच करेंगे, यदि कोई गैर-जरूरी छुट्टी मारने वालों के खिलाफ कार्रवाई होगी। नीरजके पवन, एनएचएम
जरूरत पड़ने पर 50 प्रतिशत तक रह सकते हैं अवकाश पर
^जरूरत पड़ने पर 50 प्रतिशत तक डॉक्टरों को अवकाश दिया जा सकता है। रही बात आउटडोर में डॉक्टर नहीं मिलने की तो वे कुछ देर के लिए आवश्यक कार्य से बाहर गए होंगे। गुप्ता की सूचना पर तुरंत संबंधित डॉक्टर को आउटडोर में भेजकर व्यवस्था सुचारू करवाई। डॉ.एनएन वर्मा, पीएमओ
सरकार की मंशा पर पानी फेर रहे हैं डॉक्टर
^अस्पतालप्रशासन की लापरवाही से शुक्रवार को आउटडोर में डॉक्टर बैठे नहीं दिखाई दिए। जबकि सरकार मरीजों के बेहतर चिकित्सा सुविधा देने के लिए हरसंभव प्रयास कर रही है। दुर्गेशगुप्ता, शहर महामंत्री, भाजपा
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva